|  |  |  |  |  |
| --- | --- | --- | --- | --- |
| Številka: | 43001-82/2020-05 |  | oznaka naročila: | D-41/20 S |
| Datum: | 11.05.2020 |  | MFERAC: | 2431-20-000474/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sprememba PZI ureditve R2 430/0282 Višnja vas-Celje, od km 0.920 - km 2.280 in od km 2.500 - km 3.550 (sprememba od km 1.410,77 – km 1.968,53)** |

**Vprašanje:**

**JN002543/2020-W01 - D-041/20; Sprememba PZI ureditve R2 430/0282 Višnja vas-Celje, od km 0.920 - km 2.280 in od km 2.500 - km 3.550 (sprememba od km 1.410,77 km 1.968,53), datum objave: 22.04.2020**

**Datum prejema: 10.05.2020   16:06**

Spoštovani naročnik  
OPPN-ji se izdelujejo na osnovi predpisov o prostorskem načrtovanju, odgovorni načrtovalci in izdelovalci prostorskih aktov so v glavnem arhitekti in krajinski arhitekti.  
Projekti PZI za rekonstrukcije državnih cest pa se izdelujejo na osnovi predpisov o projektiranju cest in tehničnih specifikacij, ki jih je izdala DRSI, odgovorni projektanti načrtov gradbenih konstrukcij za ceste so pooblaščeni inženirji gradbene stroke.  
Strinjamo se z vami, da je potrebno projektne rešitve priključkov in križišča, ki so predmet javnega naročila med seboj uskladiti, vendar v zamenjanem vrstnem redu. Torej načrtovalci OPPN-jev naj pridobijo izjavo o usklajenosti njihovih prostorskih rešitev z detajlnimi projektnimi rešitvami PZI projekta, in ne obratno. Sicer pa odloki o sprejetju prostorskih aktov dopuščajo določena odstopanja (v danem primeru npr. zaradi neustreznega dimenzioniranja priključkov in križišč v prostorskem načrtu, ki pa se v projektu PZI morajo natančno določiti kar je v domeni inženirske stroke in nikakor ne v domeni arhitekturne stroke).  
Glede na zgoraj argumentirano, vas vljudno prosimo za popravo vašega odgovora.

**Odgovor:**

Izdelava in sprejemanje OPPN-jev posameznih prostorskih ureditvenih enot po projektni nalogi je trenutno v teku. Dva od njih sta že sprejeta, ostali so pa v fazi pridobivanja smernic oziroma mnenj nosilcev urejanja prostora.

Zahtevana izjava o uskladitvi rešitev z izdelovalcem prostorskih aktov po projektni nalogi se nanaša predvsem glede na usklajenost lokacij novih priključkov, ki morajo biti skladne tudi s Pravilnikom o cestnih priključkih na javne cest. Vsekakor je dimenzioniranje in detajlno oblikovanje priključkov predvsem domena rešitev PZI, je pa potrebno, ob možnih tolerancah, ki jih predpisujejo prostorski akti in glede na sklepno fazo izdelave OPPN-jev podati takšno rešitev, ki ne bi po nepotrebnem imela za posledico spremembo rešitev že načrtovanih in nekaterih že sprejetih ureditev prostorskih enot.

Glede na navedeno naročnik ne bo spremenil vsebine projektne naloge, torej od izdelovalca OPPN-jev bo potrebno pridobiti izjavo o medsebojni usklajenosti rešitev.